Turská skala

Turská skala alebo aj Hrádok je prírodná pamiatka, ktorá sa nachádza v Žilinskej kotline pri sútoku Rajčanky a Turianskeho potoka. Patrí do katastrálneho územia obce Turie v žilinskom okrese.

Vyhlásená bola v roku 1982 uznesením rady ONV Žilina č. 10/1982 z 20. októbra 1982, s účinnosťou od 1. 11. 1982 a novelizovaná v roku 2004. Výmer pamiatky so 4. stupňom ochrany je , bez ochranného pásma.

Predmetom ochrany sa stal zriedkavý geomorfologický útvar – obtočník s výraznou estetickou a krajinotvornou funkciou.

 Dejiny 
Hoci o vrchu, známom aj ako Hrádok koluje medzi ľuďmi povesť, že tam stála drevená pevnôstka, podzemnou chodbou spojená s Lietavským hradom, archeologický prieskum tu podobnú stavbu nepotvrdil.http://zilina-gallery.sk/picture.php?/17924/category/1653 Na úpätí sa však našli črepy z doby bronzovej a zo stredoveku. Hrádok má dobré signalizačné prepojenie s hlásnou skalou (bralo pri Rajčianke v Poluvsí), vrchom Žiar nad Kuneradom, Strážov nad Čičmanmi a tiež Žiar nad Varínom.

 Referencie 

 Iné projekty 

 Externé odkazy 
 Poloha na turistickej mape

 Zdroj 


Kategória:Žilinská kotlina
Kategória:Prírodné pamiatky v Žilinskom kraji
Kategória:Chránené územia v okrese Žilina
Kategória:Turie